Simona Halep a anunțat că a acceptat wild cardul oferit de organizatorii turneului de la Miami. Astfel, dubla campioană de Grand Slam va reveni pe terenul de tenis după 17 luni de absență.
Anunțul a fost făcut de Simona Halep, în urmă cu câteva minute, pe pagina personală de Instagram. Turneul de la Miami va avea loc între 17 și 31 martie 2024.
Tribunalul de Arbitraj Sportiv (TAS) de la Lausanne a admis marți apelul depus de Simona Halep împotriva decizie dictate de Agenţia Internaţională pentru Integritatea Tenisului (ITIA) și i-a redus suspendarea fostului număr unu mondial de la patru ani la doar nouă luni. Cu alte cuvinte, Simona poate reveni din nou pe terenul de tenis.
Simona Halep a disputat ultimul meci oficial pe 29 august 2022. Atunci era eliminată surprinzător în primul tur de la US Open de Daria Snigur, cu 2-6, 6-0, 4-6.